2014D0038 — FI — 01.01.2014 — 000.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

►B KOMISSION TÄYTÄNTÖÖNPANOPÄÄTÖS, annettu 24 päivänä tammikuuta 2014, Italiassa käytettävien sianruhojen luokitusmenetelmien hyväksymisestä (tiedoksiannettu numerolla C(2014) 279) (Ainoastaan italiankielinen teksti on todistusvoimainen) (2014/38/EU) (EYV L 023, 28.1.2014, p.35)





Oikaisu









▼B

KOMISSION TÄYTÄNTÖÖNPANOPÄÄTÖS,

annettu 24 päivänä tammikuuta 2014,

Italiassa käytettävien sianruhojen luokitusmenetelmien hyväksymisestä

(tiedoksiannettu numerolla C(2014) 279)

(Ainoastaan italiankielinen teksti on todistusvoimainen)

(2014/38/EU)







EUROOPAN KOMISSIO, joka ottaa huomioon Euroopan unionin toiminnasta tehdyn sopimuksen, ottaa huomioon maatalouden yhteisestä markkinajärjestelystä ja tiettyjä maataloustuotteita koskevista erityissäännöksistä (yhteisiä markkinajärjestelyjä koskeva asetus) 22 päivänä lokakuuta 2007 annetun neuvoston asetuksen (EY) N:o 1234/2007 ( 1 ) ja erityisesti sen 43 artiklan m alakohdan yhdessä sen 4 artiklan kanssa, sekä katsoo seuraavaa: (1) Asetuksen (EY) N:o 1234/2007 liitteessä V olevan B jakson IV kohdan 1 alakohdassa säädetään, että sianruhojen luokitusta varten vähärasvaisen lihan osuus on arvioitava komission hyväksymillä luokitusmenetelmillä, joiden on oltava sianruhon yhden tai useamman anatomisen osan fyysiseen mittaukseen perustuvia tilastollisesti testattuja arviointimenetelmiä. Luokitusmenetelmät voidaan hyväksyä, jos arvioiden tilastolliselle virheelle määrätty enimmäispoikkeama ei ylity. Enimmäispoikkeama määritellään komission asetuksen (EY) N:o 1249/2008 ( 2 ) 23 artiklan 3 kohdassa. (2) Komission päätöksellä 2001/468/EY ( 3 ) hyväksytään kahden sianruhojen luokitusmenetelmän käyttö Italiassa. (3) Koska hyväksyttyihin luokitusmenetelmiin on tarpeen tehdä teknisiä mukautuksia, Italia on pyytänyt komissiota hyväksymään, että ”Fat-O-Meater” ja ”Hennessy Grading Probe 7” -menetelmien kaava korvataan uudella kaavalla ja Italian alueella hyväksytään neljä uutta menetelmää, jotka ovat ”AutoFom III”, ”Fat-O-Meater II”, ”CSB-Image-Meater” ja manuaalinen ZP -menetelmä. Italia on esittänyt asetuksen (EY) N:o 1249/2008 23 artiklan 4 kohdassa säädetyssä pöytäkirjassa yksityiskohtaisen kuvauksen leikkuukokeesta ja ilmoittanut periaatteet, joihin uusi kaava perustuu, leikkuukokeen tulokset ja vähärasvaisen lihan osuuden määrittämisessä käytetyt kaavat. (4) Pyyntöä arvioitaessa todettiin, että edellytykset kyseisen uuden kaavan hyväksymiseksi täyttyvät. Sen vuoksi kyseisen kaavan käyttö Italiassa olisi sallittava. (5) Italia on pyytänyt komissiolta lupaa säätää asetuksen (EY) N:o 1234/2007 liitteessä V olevan B jakson III kohdan ensimmäisessä alakohdassa säädetystä vakiotarjontamuodosta poikkeavasta sianruhojen tarjontamuodosta. (6) Asetuksen (EY) N:o 1234/2007 liitteessä V olevan B jakson III kohdan toisen alakohdan mukaan jäsenvaltioiden voidaan sallia säätää mainitun kohdan ensimmäisessä alakohdassa määriteltyyn tarjontamuotoon nähden erilaisesta tarjontamuodosta, jos niiden alueella tavanomaisesti noudatettu kauppatapa eroaa mainitusta vakiotarjontamuodosta. Italian hakemuksen mukaan sen alueella on kaupallisena käytäntönä, että ruhot voidaan tarjota niin, ettei palleaa ja kylkirasvaa ole poistettu ennen punnitsemista ja luokittelemista. Sen vuoksi tämä vakiotarjontamuodosta poikkeava tarjontamuoto olisi sallittava Italiassa. (7) Jotta sianruhot voidaan hinnoitella verrattavin perustein, tämä erilainen tarjontamuoto olisi otettava huomioon mukauttamalla tällaisissa tapauksissa todettua painoa vakiotarjontamuotoon. (8) Selkeyden ja oikeusvarmuuden vuoksi olisi annettava uusi päätös. Sen vuoksi päätös 2001/468/EY olisi kumottava. (9) Laitteiden tai luokitusmenetelmien muutoksia ei sallita, jollei niitä hyväksytä nimenomaisesti komission täytäntöönpanopäätöksellä. (10) Tässä päätöksessä säädetyt toimenpiteet ovat maatalouden yhteisen markkinajärjestelyn hallintokomitean lausunnon mukaiset, sekä katsoo seuraavaa: ON HYVÄKSYNYT TÄMÄN PÄÄTÖKSEN:







1 artikla

Hyväksytään seuraavien menetelmien käyttö Italiassa sianruhojen luokitukseen asetuksen (EY) N:o 1234/2007 liitteessä V olevan B jakson IV kohdan 1 kohdan nojalla:

a) Fat-O-Meater I -laite (FOM 1) ja siihen liittyvät arviointimenetelmät, joista on yksityiskohtaiset tiedot liitteessä olevassa I osassa;

b) Hennessy Grading Probe -laite (HGP 7) ja siihen liittyvät arviointimenetelmät, joista on yksityiskohtaiset tiedot liitteessä olevassa II osassa;

c) Fat-O-Meater II -laite (FOM II) ja siihen liittyvät arviointimenetelmät, joista on yksityiskohtaiset tiedot liitteessä olevassa III osassa;

d) AutoFOM III -laite ja siihen liittyvät arviointimenetelmät, joista on yksityiskohtaiset tiedot liitteessä olevassa IV osassa;

e) CSB Image-Meater -laite ja siihen liittyvät arviointimenetelmät, joista on yksityiskohtaiset tiedot liitteessä olevassa V osassa;

f) manuaalinen ZP -menetelmä ja siihen liittyvät arviointimenetelmät, joista on yksityiskohtaiset tiedot liitteessä olevassa VI osassa.

2 artikla

Sen estämättä, mitä asetuksen (EY) N:o 1234/2007 liitteessä V olevan B jakson III kohdan ensimmäisessä alakohdassa säädetään vakiotarjontamuodosta, sianruhot voidaan tarjota Italiassa niin, ettei palleaa ja kylkirasvaa ole poistettu ennen punnitsemista ja luokittelemista. Tällaisessa tarjontamuodossa ruhon todettua lämminpainoa on mukautettava seuraavaa laskukaavaa käyttäen:

jossa:

Y = ruhon paino sellaisena kuin se määritellään asetuksessa (EY) N:o 1249/2008

X = ruhon lämminpaino kylkirasva ja pallea mukaan luettuina

a = kylkirasva ja pallea yhteensä (%)

— pallean osalta: 0,29 % (ruhon paino 110,1–180 kg) ja 0,26 % (ruhon paino 70–110 kg);

— kylkirasvan osalta: — 0,99 % (ruhon paino 70–80,0 kg), 1,29 % (ruhon paino 80,1–90,0 kg), 1,52 % (ruhon paino 90,1–100,0 kg), 2,05 % (ruhon paino 100,1–110 kg), 2,52 % (ruhon paino 110,1–130 kg), 2,62 % (ruhon paino 130,1–140 kg), 2,83 % (ruhon paino 140,1–150 kg), 2,96 % (ruhon paino 150,1–180 kg).

3 artikla

Hyväksyttyjen laitteiden tai luokitusmenetelmien muutoksia ei sallita, jollei niitä hyväksytä nimenomaisesti komission täytäntöönpanopäätöksellä.

4 artikla

Kumotaan päätös 2001/468/EY.

5 artikla

Tätä päätöstä sovelletaan 1 päivästä tammikuuta 2014.

6 artikla

Tämä päätös on osoitettu Italian tasavallalle.









LIITE

SIANRUHOJEN LUOKITUSMENETELMÄT ITALIASSA

I OSA

Fat-O-Meater I (FOM I)

1. Tässä osassa vahvistettuja sääntöjä sovelletaan, kun sianruhot luokitellaan Fat-O-Meater I -laitteella (FOM I).

2. Laitteessa on anturi, joka on halkaisijaltaan 6 mm ja joka sisältää valodiodin tyyppiä Siemens SFH 950 ja valodetektorin (tyyppiä SFH 960). Anturin toimintaetäisyys on 5–115 mm. Mittaustulokset muunnetaan vähärasvaisen lihan arvioiduksi osuudeksi tietokoneen avulla.

3. Vähärasvaisen lihan osuus ruhosta lasketaan soveltamalla seuraavia kaavoja: a) 70–110 kg painavat ruhot b) 110,1 – 180 kg painavat ruhot jossa: ŷ = vähärasvaisen lihan arvioitu prosenttiosuus ruhossa x1 = kylkirasvan paksuus (kamara mukaan luettuna) millimetreinä, mitattuna 8 senttimetrin päässä ruhon keskiviivasta kolmanneksi ja neljänneksi takimmaisen kylkiluun välistä x2 = longissimus dorsi -lihaksen paksuus, mitattuna samaan aikaan ja samasta paikasta kuin x1.

II OSA

Hennessy Grading Probe (HGP 7)

1. Tässä osassa vahvistettuja sääntöjä sovelletaan, kun sianruhot luokitellaan Hennessy Grading Probe 7 -laitteella (HGP 7).

2. Laitteessa on anturi, joka on halkaisijaltaan 5,95 millimetriä (6,3 millimetriä anturin päässä molemmilla puolilla olevien terien kohdalla) ja joka sisältää valodiodin (Siemens LED tyyppiä LYU 260-EO ja valodetektorin tyyppiä 58 MR). Anturin toimintaetäisyys on 0–120 millimetriä. Mittaustulokset muunnetaan vähärasvaisen lihan arvioiduksi osuudeksi sekä itse HGP 7:n että siihen liitetyn tietokoneen avulla.

3. Vähärasvaisen lihan osuus ruhosta lasketaan soveltamalla seuraavia kaavoja: a) 70–110 kg painavat ruhot b) 110,1–180 kg painavat ruhot jossa: ŷ = vähärasvaisen lihan arvioitu prosenttiosuus ruhossa x1 = kylkirasvan paksuus (kamara mukaan luettuna) millimetreinä, mitattuna 8 senttimetrin päässä ruhon keskiviivasta kolmanneksi ja neljänneksi takimmaisen kylkiluun välistä x2 = longissimus dorsi -lihaksen paksuus, mitattuna samaan aikaan ja samasta paikasta kuin x1.

III OSA

Fat-O-Meat’er II (FOM II)

1. Tässä osassa vahvistettuja sääntöjä sovelletaan, kun sianruhot luokitellaan Fat-O-Meat’er II -laitteella (FOM II).

2. Se on uusi versio Fat-O-Meat’er -mittausjärjestelmästä. FOM II -mittausvälineessä on optinen anturi, jossa on terä, paksuuden mittauslaite, jonka toimintaetäisyys on 0–125 millimetriä, sekä tietojen keruu- ja analysointiyksikkö – Carometec Touch Panel i15 computer (Ingress Protection IP69K). FOM II -laite muuttaa mittaustulokset arvioiduksi vähärasvaisen lihan osuudeksi.

3. Vähärasvaisen lihan osuus ruhosta lasketaan soveltamalla seuraavia kaavoja: a) 70–110 kg painavat ruhot b) 110,1–180 kg painavat ruhot jossa: ŷ = vähärasvaisen lihan arvioitu prosenttiosuus ruhossa x1 = kylkirasvan paksuus (kamara mukaan luettuna) millimetreinä, mitattuna 8 senttimetrin päässä ruhon keskiviivasta kolmanneksi ja neljänneksi takimmaisen kylkiluun välistä x2 = longissimus dorsi -lihaksen paksuus, mitattuna samaan aikaan ja samasta paikasta kuin x1.

IV OSA

AutoFom III

1. Tässä osassa vahvistettuja sääntöjä sovelletaan, kun sianruhot luokitellaan Autofom III -laitteella.

2. Laitteessa on oltava 16 kappaletta 2 MHz:n ultraäänianturia (Carometec A/S); toimintaetäisyyden ultraääniantureiden välillä on oltava 25 millimetriä. Ultraäänitulokset muodostuvat selän nahanalaisen rasvan ja lihasten paksuuden sekä niihin liittyvien parametrien mittauksista. Mittaustulokset muunnetaan arvioiduksi vähärasvaisen lihan osuudeksi tietokoneen avulla.

3. Vähärasvaisen lihan osuus ruhosta lasketaan soveltamalla seuraavia kaavoja: a) 70–110 kg painavat ruhot jossa: Y = vähärasvaisen lihan arvioitu prosenttiosuus ruhossa x1 = (R2P1) rasvan keskipaksuus millimetreinä x2 = (R2P4) valitusta kohdasta tehtävä P2-rasvamittaus millimetreinä, kun P2 tarkoittaa rasvan vähimmäispaksuutta 7 senttimetriä keskiviivasta toisen ja kolmannen kylkiluun kohdalla ilman nahkaa x3 = (R2P11) minpair filter -tulokset. Poikkileikkausvektori selän kohdassa, jossa rasva on ohuimmillaan. x4 = (R2P16) karkea arvio rasvakerroksen syvyyden koosta x5 = (R3P1) lihan paksuus millimetreinä valitussa P2-kohdassa x6 = (R3P5) lihan enimmäispaksuus b) 110,1–180 kg painavat ruhot jossa: Y = vähärasvaisen lihan arvioitu prosenttiosuus ruhossa x1 = (R2P6) kahden rasvan vähimmäispaksuuden painotettu keskiarvo millimetreinä x2 = (R2P11) minpair filter -tulos. Poikkileikkausvektori selän kohdassa, jossa rasva on ohuimmillaan x3 = (R2P14) alustava arvio ruho koosta ilman P2-mittauksen nahkaa, kun P2 tarkoittaa rasvan vähimmäispaksuutta 7 senttimetriä keskiviivasta toisen ja kolmannen kylkiluun kohdalla x4 = (R3P5) lihaksen enimmäispaksuus.

OSA V

CSB Image-Meater

1. Tässä osassa vahvistettuja sääntöjä sovelletaan, kun sianruhot luokitellaan CSB Image-Meater -laitteella.

2. CSB Image-Meater -laitteeseen kuuluu erityisesti videokamera, mikrotietokone, jossa on kuva-analyysikortti, näyttöruutu, tulostin, ohjausmekanismi, mittausmekanismi ja liitännät. Kaikki kolme Image-Meater-muuttujaa mitataan keskiviivasta kinkun alueelta (keskimmäisen pakaralihaksen, gluteus medius, kohdalta): Mittaustulokset muunnetaan arvioiduksi vähärasvaisen lihan osuudeksi tietokoneen avulla.

3. Vähärasvaisen lihan osuus ruhosta lasketaan soveltamalla yhtä seuraavista kaavoista: a) 70–110 kg painavat ruhot jossa: Y = vähärasvaisen lihan arvioitu prosenttiosuus ruhossa x1 = vähärasvaisen lihan massa (MF) mitattuna suhteessa keskimmäiseen pakaralihakseen (gluteus medius) (millimetreinä) x2 = (ML) keskimmäisen pakaralihaksen (gluteus medius) pituus x3 = keskirasvaisen lihan massa (MF) mitattuna suhteessa keskimmäiseen pakaralihakseen (gluteus medius) (millimetreinä) x4 = (WbS) keskirasvaisen lihan massa mitattuna suhteessa toiseen selkänikamaan alkaen keskimmäisen pakaralihaksen (gluteus medium) (Vb) etukärjestä b) 110,1–180 kg painavat ruhot jossa: Y = vähärasvaisen lihan arvioitu prosenttiosuus ruhossa x1 = (MF) keskimääräinen lihan paksuus – keskimmäisen pakaralihaksen (gluteus medius) pituudelta (mm) x2 = (ML) keskimmäisen pakaralihaksen (gluteus medius) pituus x3 = (MS) keskimääräinen rasvan paksuus keskimmäisen pakaralihaksen (gluteus medius) (selänpuolisen osan) yläpuolella (millimetreinä) x4 = S (millimetreinä) rasvakerroksen syvyys mitattuna keskimmäisen pakaralihaksen (gluteus medius) ohuimmasta kohdasta.

OSA VI

Manuaalinen ZP -menetelmä

1. Tässä osassa vahvistettuja sääntöjä sovelletaan, kun sianruhot luokitellaan manuaalisella ZP -menetelmällä mittatikkua käyttäen.

2. Menetelmässä voidaan käyttää mittatikkua, jonka asteikko perustuu vähärasvaisen lihan osuutta koskevaan ennusteyhtälöön. Tässä menetelmässä rasvan ja lihaksen paksuus mitataan manuaalisesti halkaistun ruhon keskiviivalta.

3. Vähärasvaisen lihan osuus ruhosta lasketaan soveltamalla yhtä seuraavista kaavoista: a) 70–110 kg painavat ruhot b) 110,1–180 kg painavat ruhot jossa: Y = vähärasvaisen lihan arvioitu prosenttiosuus ruhossa x1 = rasvan vähimmäispaksuus millimetreinä (kamara mukaan luettuna) keskimmäisen pakaralihaksen (gluteus medius) kohdalla x2 = lihaksen vähimmäispaksuus millimetreinä keskimmäisen pakaralihaksen (gluteus medius) sisäreunan ja selkäydinkanavan selänpuolisen osan välillä.